b'\n_START_ARTICLE_\nPurgatorio (Divine Comedy)\n_START_PARAGRAPH_\nAng Purgatorio (salitang Italyano para sa "purgatoryo") ay ang ikalawang bahagi ng ika-14 dantaong tulang epiko ni Dante Alighieri na Divine Comedy. Ito ang kasunod ng Inferno at Paradiso. Ito ay alegorikong pagsasalaysay ng pag-akyat ni Dante papunta sa tuktok ng Bundok Purgatoryo, sa pamamatnubay ng Romanong manunula na si Virgil, maliban sa hul\xc3\xadng apat na canto kung\xc2\xa0saan si Beatrice na ang gumabay kay Dante. Sa tula, ang purgatoryo ay inilalarawan b\xc3\xadlang isang bundok sa Timog na Hemispera, na binubuo ng isang ibabang bahagi (ang Ante-Purgatory), pit\xc3\xb3ng antas ng pagdurusa at paglagong espiritwal (na\xc2\xa0may kaugnayan sa pit\xc3\xb3ng nakamamatay na kasalanan), at sa wakas ang Malamundong Paraiso\xc2\xa0sa tugatog. Sa alegorya, kumakatawan ang Paradiso sa b\xc3\xbahay ng isang Kristiyano, at sa paglalarawan ng pag-akyat ni Dante ang tumatalakay sa kalikasan ng kasalanan, halimabawa ng bisyo at bansay, gayundin ang mga suliraning moral sa politika at pati sa Simbahan. Ang tula ay nagbubuod sa teorya na ang lahat ng kasalanan ay dulot ng pag-ibig \xe2\x80\x93 maaaring makasalanang pag-ibig tungo sa ikapapahamak ng iba, o kay\xc3\xa2 naman hindi sapat na pag-ibig, o ang magulo at labis-labis na pagmamahal kahit sa mga mabubuting bagay.\n_START_SECTION_\nBuod\n_START_PARAGRAPH_\nMatapos makaligtas sa kalaliman ng impiyerno, inakyat ni Dante at Virgil ang Bundok Purgatorya sa kabil\xc3\xa1ng ibayo ng Daigdig. Ang bundok ay isang pulo, ang kaisa-isang lupain sa Timog na Hemispera. Inilalarawan ni Dante ang impiyerno na nasa ilalim ng Herusalem, na nalikha dahil sa lakas ng pagbagsak ni Satanas. Ang Bundok Purgatoryo naman, na eksaktong nasa kabil\xc3\xa1ng ibayo ng Daigdig, ay nalikha dahil sa pagtalsik ng isang tipak ng bato na dulot din ng nasabing pangyayari kanina. Hinayag ni Dante ang intensiyon niyang ilarawan ang purgatoryo sa pamamagitan ng pananawagan sa mga maalamat na  Muse, gaya ng ginawa niya sa Canto II ng Inferno: _NEWLINE_"And of that second kingdom will I sing_NEWLINE_Wherein the human spirit doth purge itself,_NEWLINE_And to ascend to heaven becometh worthy._NEWLINE_But let dead Poesy here rise again,_NEWLINE_O holy Muses, since that I am yours,"_NEWLINE_Sa alegorya, ang Purgatorio ay kumakatawan sa b\xc3\xbahay ng nagsisising Kristiyano. Taliwas sa bangka ni Charon upang tawirin ang Acheron sa Inferno, ang mga kaluluwang Kristiyano ay nakakarating dito dahil sa paghatid ng isang anghel habang kumakanta ng In exitu Israel de Aegypto (Canto II). Sa kaniyang Letter to Cangrande, ipinaliwanag ni Dante na ang reperensiyang ito sa paglisan ng Israel sa Ehipto ay tumutukoy sa redempsiyon ni Kristo at sa "the conversion of the soul from the sorrow and misery of sin to the state of grace." Kung gayon, Linggo ng Pagkabuhay nang makaritong sina Dante at Virgil dito. _NEWLINE_Ipinakikita ng Purgatorio ang medyebal na kaalaman sa sperikong Daigdig. Sa tula, tinalakay ni Dante ang iba\'t ibang mga bituin na nakikita sa timog na hatingglobo, ang altered na posisyon ng araw , at ang iba-ibang sona ng oras ng Daigdig. At this stage it is, ayon kay Dante, paglubog ng araw sa Herusalem , hatinggabi sa Ilog Ganges (at ang konstelasyong Libra ay narinig din), at bukang liwayway sa Purgatoryo:_NEWLINE_"By now the sun was crossing the horizon_NEWLINE_of the meridian whose highest point_NEWLINE_covers Jerusalem; and from the Ganges,_NEWLINE_night, circling opposite the sun, was moving_NEWLINE_together with the Scales that, when the length_NEWLINE_of dark defeats the day, desert night\'s hands;_NEWLINE_so that, above the shore that I had reached,_NEWLINE_the fair Aurora\'s white and scarlet cheeks_NEWLINE__NEWLINE_were, as Aurora aged, becoming orange."\n_START_SECTION_\nAng Pit\xc3\xb3ng Teraso ng Purgatoryo\n_START_PARAGRAPH_\nMula sa puwerta ng Purgatoryo, ginabayan ni Virgil ang manlalakbay na si Dante tungo sa pit\xc3\xb3ng teraso. Kumakatawan ang mga ito sa pit\xc3\xb3ng nakamamatay na kasalanan\xc2\xa0o sa "pit\xc3\xb3ng ugat ng pagiging makasalanan."\xc2\xa0Ang pag-uuri ng mga kasalanan dito ay mas sikolohiko (tumutukoy sa pag-iisip) kaysa ng sa Inferno,\xc2\xa0na nakabase sa motives, sa halip na sa mga kilos.'